Tasekla tger asurif si timawit ɣer tira, tilin-is teqqen ɣer usnulfu amaynut n umeskar d tlelli-s d lebɣi n umazrag, ur ittuḥettem ara ad yemlil umaru d umeɣri imeskaren ttwassnen akk tissukla n uḍris teqqen ɣer lebɣi n umesnulfuy. Tiwsatin i d-yennulfan di tira: Tamedyazt s ccna, tamedyazt yuran, timucuha yuran, tullist, amezgun d wungal. Tiwsatin-agi ulac-itent zik almi d 1973 i d-nnulfan wawalen-agi. Ihi nezmer ad d-nini d akken timawit d tira d sin n yinagrawen n yidles yal yiwen ɣef wacu ibedd; timawit tbedd ɣef tkatit n umdan ma d tira tbedd ɣef yidles akken yella wassaɣ gar-asent ta tkeččem di tayeḍ.